University of Pretoria

De University of Pretoria (Afrikaans: Universiteit van Pretoria, Northern Sotho: Yunibesithi ya Pretoria) be multi-campus public research university insyd Pretoria, de administrative den de facto capital of South Africa. Na dem establish de university insyd 1908 as de Pretoria campus of de Johannesburg-based Transvaal University College den be de fourth South African institution in continuous operation make dem award am university status. De university grow from de original 32 students for single late Victorian house go approximately 53,000 insyd 2019. Na dem build de university for seven suburban campuses top for 1,190 hectares (2,900) top. Dem organise de university into nine faculties den business school. Dem establish insyd 1920, de University of Pretoria Faculty of Veterinary Science be de second oldest veterinary school insyd Africa den de veterinary school per insyd South Africa. Insyd 1949, de university launch de first MBA programme outsyd North America, den de university ein Gordon Institute of Business Science (GIBS) na dem consistently rank am de top business school insyd Africa for executive education, as well as dem place am insyd de top 50 for de world insyd. Insyd 2012, de Financial Times rank de GIBS Executive MBA 1st insyd Africa den 60th insyd de world. Since 1997, de university produce more research outputs every year dan any oda institution of higher learning insyd South Africa, as dem measure by de Department of Education ein accreditation benchmark. Insyd 2008, de university award 15.8% of all masters den doctorate degrees insyd South Africa, de highest percentage insyd de country. De DHET report, dem release insyd March 2019, dey show dat UP achieve de highest percentage (10,93%) of de total research output units of all South African universities for 2017. Fifty-three UP researchers dey insyd de top 1% according to de Web of Science Index of 2019. Dem commonly dey refer to de university as UP, Tuks, anaa Tukkies den insyd post-nominals de university be typically abbreviated as Pret anaa UP, although dem sanso dey use Pretoria insyd official publications. Administration den organisation Governance As set out insyd de Higher Education Act No 101 of 1997, de university be governed by de council plus de vice-chancellor den principal, Tawana Kupe, de executive head responsible for de day-to-day administration, den de chancellor, Justice Sisi Khampempe, be de non-resident titular head of de university. De registrar be responsible for de academic administration of de university, as well as legal matters, wey ebe secretary to de University Council den Senate. Dem divide de university ein academic activities into nine faculties den one business school. Whilst de faculties dey comprise 140 departments den 85 institutes, bureaus den centres. Academics Archives Insyd 1978 de first task group responsible for de investigation make dem dey create archive system for de University of Pretoria na ebe chaired by Prof. A.N. Pelzer (Vice-rector). Due to de death of Prof. Pelzer insyd 1981 dem stall de project, buh by 1994 de need for central archive system na dem sanso recognise am by de acting Registrar, Prof. C.R. de Beer. Na dem finally establish de archives by 13 September 1994 by de Management of de university den dem consider dis date as de founding date of de archives of de University of Pretoria. Research De university ein achievements den performance insyd research locally den internationally, dey include ein collaboration den cooperation plus de private sector, industry, science councils, foundations den NGOs, de large number of graduates wey e produce (particularly doctoral den oda postgraduate students) as well as scientists den engineers den ein focus for innovation top, dey contribute directly towards make e dey enhance de South Africa ein competitiveness. 2010 report by Centre for Higher Education Transformation identify de university as top research-intensive university insyd South Africa. De university be member of de CDIO Initiative, international engineering education collaboration. De strategic alliance dem form insyd 1999 between de University of Pretoria den de Council for Scientific and Industrial Research (CSIR), na dem abandon am for reasons dem no publish. Dis alliance, wich na ebe known as de Southern Education and Research Alliance (SERA), dem collaborate locally den internationally plus universities, NGOs, companies den multinational bodies for various research areas insyd. Notable research dey include: Centre for Human Rights Forestry and Agricultural Biotechnology Institute (FABI) African Centre for Genome Technologies Department of Zoology & Entomology Reputation den ranking De QS World University Rankings dey rank de university as follows: Insyd January 2011 Webometrics rank de university as de 2nd insyd South Africa den Africa. Insyd January 2015 Webometrics rank de university as de 3rd insyd South Africa den 4th Africa. Insyd July 2015 Webometrics rank de university as de 4th insyd South Africa den Africa. GIBS sanso rank insyd de top 100 – UK Financial Times Executive MBA Ranking 2019. Student life Mascot Oom Gert (dey translate affectionately to Uncle Gert, from Dutch den Afrikaans) na ebe de official university mascot since 1929 wey ebe de object of perennial kidnappings dem attempt. Student media De Perdeby (lit. De Wasp), de official university newspaper, na dem found am insyd 1939 wey e get readership of approximately 30,000. Tuks FM (107.2 FM), de campus radio station, na dem establish am for 9 February 1981 wey dem host by university students den broadcast to de Northern Gauteng area. Civic service Dem dey perform civic service den outreach programmes insyd de fields for wich na de university prove competencies. Dese fields dey include professional associations, business den management wey dem dey perform am insyd communities wey be underdevelop anaa dem dey develop. Alumni den people De university, for more dan century of academic service insyd, deliver more dan 250,000 alumni. Notable faculty Theo Akkermann (1907–1982), German sculptor Conrad J. Wethmar, systematic theologian Johan Heyns, systematic theologian Shudufhadzo Musida, Miss South Africa 2020 Lalela Mswane, Miss South Africa 2021 den Miss Supranational 2022 References Read further Duffey, Alexander et al. The Art & Heritage Collections of the University of Pretoria (2008) van der Watt, F. Rectores Magnifici (2003). 196pp. ISBN 978-1-86919-043-9 Roodt, P.H., ed. Amfiteater: skrywerstemme van oud-Tukkies (2008) Protea Boekhuis Botha, M.C. Foundation stone laid at the University of Pretoria (1942) UPSpace at the University of Pretoria: Hoeksteenlegging by Universiteit van Pretoria External links Wikimedia Commons get media wey dey relate to University of Pretoria. Official website University of Pretoria in a Nutshell 2012/13 – Digital Research Repository of the University of Pretoria Life at UP UP Wiki Tukkies Life